קבוצת האתלטיקה חזרה לסופר ליג!
קבוצת האתלטיקה של מכבי ת"א עשתה את זה שוב, ואחרי היעדרות של שנה תחזור למגרש של הגדולים ותתחרה בעונה הבאה יחד עם 8 הגדולות של אירופה בגביע אירופה למועדונים.
אתלטי מכבי סיימו במקום השני מבין 10 מועדונים בתחרות שנערכה בסלובקיה עם 138 נקודות, כמו זה של המקום הראשון ונקודה יותר מהמקום השלישי בתום יום תחרויות דרמטי במיוחד, שהוכרע רק בפוטו פיניש של הריצה האחרונה ל-4 כפול 400.
אתלטי מכבי ת"א סיכמו תחרות עם שתי ניצחונות בריצת 200 מ' ע"י אמרי פרסיאדו (21.84 שנ') ויוחאי הלוי בקפיצה משולשת (16.07, תוצאת השנה שלו), 3 מקומות שניים ע"י שחקני החיזוק דניס נצ'יפורנקו מאוקראינה ב-400 מ' משוכות (51.38 שנ') ופאבל ליז'ין מבלארוס בהדיפת כדור ברזל (19.04), ורביעיית השליחים בריצה 4x400 מ' (דונלד בלייר-סנפורד, נצ'יפורנקו, עמרי הרוש ודוד טאייצ'או) שקבעה 3:17.01.
שישה אתלטים סיימו במקום השלישי במקצוע שלהם: פרסיאדו ב-100 מ' (10.89), מארו טפרי ב-3000 מ' (8:27.34), ליז'ין בדיסקוס (56.12), אלן פרבר בכידון (68.11) בתוצאת השנה בישראל, דמיטרי קרויטר בגובה (2.15) עם הישג השנה שלו ואיתמר באסטקר במוט (4.85).
בין התוצאות הבולטות של אתלטי מכבי ת"א, ניתן אף לציין את טאייצ'או שקבע 1:54.19 דק' בריצה ל-800 מ', סיים רביעי ושיפר את שיאו; עומר אלמוג שרץ 1500 מ' בזמן של 3:53.39 דק' ומקום רביעי, וגזצ'או יוסף שאחרי שלוש שנים של הפסקה מתחרויות, קבע 10:10.86 דק' בריצה ל-3000 מכשולים.